Viktor Lebedev

Viktor Nikolajevitš Lebedev (jakuudi keeles Виктор Николаевич Лебедев; sündinud 10. märtsil 1988  Tompo rajoonis Jakuudi ANSV-s) on eveeni rahvusest Sahha maadleja, Venemaa teeneline meistersportlane,  Põhjatähe ordeni kavaler.

Ta on kahekordne maailmameister vabamaadluses (kaalukategoorias 55 kg, 2010. aastal Moskvas ja 2011. aastal İstanbulis). 2009. aastal Herningis ja 2015. aastal Las Vegases võitis ta maailmameistrivõistlustel pronksmedali. Euroopa meistrivõistlustelt on ta saanud ühe pronksmedali (2010. aastal Bakuus).  

Kahel korral on ta võitnud maailma karika (2010, 2011) ja Venemaa meistriks on ta tulnud kuuel korral (2009, 2010, 2011, 2014, 2015, 2016).   Esimestel Euroopa mängudel 2015. aastal Bakuus tuli ta võitjaks.

Olümpiamängud
pisi|Viktor Lebedev ja Hassan Rahimi 
Rio de Janeiro OM-i veerandfinaalis
2012. aasta  olümpiamängudele Lebedev ei pääsenud, sest kaotas Venemaa katsevõistluste finaalis tšetšeen Džamal Otarsultanovile, kes paar kuud hiljem Londonis olümpiavõitjaks pärjati. 

Neli aastat hiljem lülitati ta Venemaa olümpiakoondisse  olümpiamängudele Rio de Janeiros (kaalukategoorias 57 kg), kuid tema esinemine seal ebaõnnestus – kaotus veerandfinaalis iraanlasele Hassan Rahimile sulges tee medaliheitlusse.

Haridus- ja töökäik
Viktor Lebedev on lõpetanud  Ammossovi-nimelise Kirde Föderaalülikooli.

Ta oli aastatel 2009–2017 Venemaa vabamaadluse koondise liige. 17. mail 2017 teatas ta oma karjääri lõpetamisest. 15. maist 2017 töötab ta Jakutski linnapea nõunikuna üldistes küsimustes. 

pisi|80px|Venemaa teenelise meistersportlase rinnamärk

Tunnustus
2011 – Venemaa teeneline meistersportlane
2016 –  Põhjatähe orden

Viited

Välislingid

Виктор Лебедев: Я не рассматриваю II или III места на пьедестале. Для меня важна золотая медаль. youtube.com, 28. jaanuar 2015
Виктор Лебедев начинает «Эстафету добра»!. sportyakutia.ru, 1. juuni 2017

Kategooria:Sahha maadlejad
Kategooria:Eveenid
Kategooria:Põhjatähe ordeni (Sahha) kavalerid
Kategooria:Sündinud 1988